Talabijin a Sudan

Talabijin a Sudan yana da ƙarancin shiga kusan kashi 17%, kamar yadda gidaje da yawa ba za su iya biyan kuɗin farantin tauraron dan adam ba, kuma talabijin na ƙasa shine babban dandamali. Babu tashoshin talabijin na ƙasa masu zaman kansu, kuma gwamnati tana aiki da Kamfanin Rediyo da Talabijin na Sudan.

 Tarihi da yanzu 
Sudan a hukumance ta fara watsa shirye-shiryen talabijin a shekarar 1963. A farkon shekarun, ya yadu a wurare kadan ne a Khartoum.

Sudan nada  tashoshin ƙasa 18, daya daga cikinsu, Blue Nile TV, ba mallakar gwamnati ba ce. Sudan TV ita ce babbar tashar kasar. Akwai tashoshin kai tsaye zuwa gida guda takwas da ke da hedikwatarsu a Sudan, daga cikinsu biyar mallakar masu zaman kansu ne, biyu mallakar gwamnati ne sanan daya na haɗin gwuiwane. Shigar da talabijin na kudi ba ta da mahimmanci a cikin ƙasar.

 Yin katsalandan 
Tashoshin talabijin na Sudan suna ƙuntata ta hanyar tantancewar soja don tabbatar da cewa labarai ba su saba wa ra'ayoyin hukuma da dabi'un al'adu ba. Satellite dishes sun zama ruwan dare a yankunan masu wadata kuma tashoshin talabijin na pan-Arab sun shahara. Bayan  ayyukan talabijin na cikin gida da na tauraron dan adam, akwai cibiyar sadarwar kebul ta biyan kuɗi, wanda kai tsaye ke sake watsa labarai na kasashen waje da sauran shirye-shirye ba tare da tantancewa ba.

Gwamnati ta rufe ofishin Al-Jazeera a ƙarshen shekarar 2003 kuma ta kama shugaban ofishin saboda zargin shirye-shiryen karya da kuma rashin bincike game da zalunci a Darfur. Shugaban ofishin ya tafi kurkuku, amma tashar Al-Jazeera daga baya sun sake buɗe ofishin.